Ամերիկյան սարսափ պատմություն։ Կախարդների գիշերաժողով

**Ամերիկյան սարսափ պատմություն։ Կախարդների գիշերաժողովը** (), FX հեռուստաալիքի Ամերիկյան սարսափ պատմություն սերիալի 3-րդ եթերաշրջանն է։ Այն հեռարձակվել է 2013 թվականի հոկտեմբերի 9-ից մինչև 2014-ի հունվարի 29-ը։ Այս եթերաշրջանը նկարահանվել է Նոր Օռլեանում, որը պատմում է Սալեմի կախարդների մասին, ովքեր պայքարում են գոյության համար։ Այստեղ տեղի են ունենում նաև հետադարձեր դեպի 1830-ական, 1910-ական և 1970-ականներ։

Այս եթերաշրջան են վերադարձել նախկինների հայտնի դերասաններ՝ Սառա Պոլսոնը, Ֆրենսիս Քոնրոյը, Ջեսիկա Լենգը, Էվան Փիթերսը Լիլի Ռեյբը, Տաիսսա Ֆարմիգան, Ռոբին Բերթլեթը, Ջեմի Բրյուերը, Դենիս Օ'Հարեն և Ալեքսանդրա Բրեքենրիջը։

Ինչպես նախորդ եթերաշրջանները, սա նույնպես ստացավ հիմնականում դրական գնահատականներ և բարձր վարկանիշ՝ առաջին սերիան 5․54 միլիոն դիտումով։ Եթերաշրջանը առաջադրվեց Emmy մրցանակաբաշխության 17 անվանակարգում։

## Սյուժե
Երրորդ եթերաշրջանը պատմում է անտիկ Սալեմի կախարդների ժամանակաշրջանից փրկվածների մասին, ովքեր ապրում են դպրոցում՝ տիկին Ռոբիշոյի Ակադեմիայում, որը գտնվում է Լուիզիանայի Նոր Օռլեան քաղաքում։ Դպրոցի ղեկավարն է Կորդելիա Ֆոքսը (Սառա Պոլսոն), ով միշտ ապրել է իր մոր՝ Ֆիոնա Գուդի (Ջեսիկա Լենգ) ստվերի տակ։ Ֆիոնան Սալեմի «Գերագույնն է», մի կախարդ, որը ծնվում է ամեն սերնդում, ունի անսահմանափակ կախարդական կարողություններ, որը կոչվում է «Կախարդության Յոթ Հրաշալիքները»։ Գերագույնը Սալեմի գլուխն է։ Վտանգը թաքնված է Ակադեմիայի ներսում, խորհրդավոր ծառայապետի՝ Սպոլդինգի պատճառով, ով հարաբերությունների մեջ է Ֆիոնայի հետ։ Այդ Սալեմը ղեկավարվում է Կախարդության խորհրդի միջոցով, որի անդամ են կազմում Ֆիոնայի երկար տարիների թշնամի և Կորդելիա կենսաբանական մայր Միրթլ Սնոուն (Ֆրենսիս Քոնրոյ)։

Զոյի Բենսոնը (Տաիսսա Ֆարմիգա) ուղարկվում է ակադեմիա, քանի որ պարզվում է որ նա կախարդուհի է։ Գալու պահին նա հանդիպում է Մեդիսոն Մոնթգոմերիին (Էմմա Ռոբերթս), ով մանկական տարիքում կինոաստղ է եղել և նախկինում թմրամոլ, կարողանում է տեղաշարժել իրերն իր մտքի ուժով։ Նա նաև հանդիպում է վուդուի տիկնիկ Քուինիի (Գաբուրի Սիդիբե), ով ունի աֆրո-ամերիկան ծագում, կարողանում է վնասելով իրեն՝ ցավ պատճառել մյուսներին (նա ցավ չի զգում դրանից)։ Վերջապես, նա ծանոթանում է Քլերվոյեն Նենի հետ (Ջեմի Բրյուեր), ով կարողանում է կարդալ ուրիշների մտքերը։ Մի գիշեր, Զոյին և Մեդիսոնը գնում են երեկույթի, որտեղ հանդիպում են տղաների խմբի՝ Քայլ Սթենսերի (Էվան Փիթերս) գլխավորությամբ, ում դուր է գալիս Զոյին։ Մեդիսոնը խմբակային բռնաբարության է ենթարկվում տղաների խմբի մնացած անդամների կողմից։ Զայրացած Մեդիսոնը, օգտագործելով իր ուժերը՝ շուռ է տալիս նրանց ավտոբուսը, որի պատճառով բոլորը մահանում են, ներառյալ Քայլը։ Տղաներից երկուսը մնում են ծայրահեղ ծանր վիճակում։

Զոյին գնում է հիվանդանոց՝ հուսալով, որ կգտնի Քայլին փրկվածների մեջ, սակայն գտնում է ուրիշ երկուսի։ Որպես վրեժ՝ Զոյին սեքսով է զբաղվում նրանցից մեկի հետ, որի ժամանակ ակտիվացենլով իր կախարդական ուժերը՝ պայթեցնում է նրա ուղեղը։ Որպեսզի քավի իր մեղքերը, Մեդիսոնը Զոյիի հետ գնում են դիարան, մյուս տղաների մարմնի մասերից և Քայլի գլխից հավաքում են նոր տղա, որին հատուկ ծիսակատարության շնորհիվ կյանքի են բերում։ Քայլը վերադառնում կյանք վախեցած և տարօրինակ։ Պարզվում է, որ նրա մայրը սեռական ոտնձգություն է կատարում որդու հանդեպ, որից նա դառնում է հոգեկան անհավասարակշիռ։ Վերակենդանացված մարդու առկայությունն արթնացնում է Միսթի Դեյին (Լիլի Ռեյբ), ով ունի վերակենդանացնելու հատկություն և տարիներ առաջ վերակենդանացնրել էր ինքն իրեն՝ խայրույկի վրա այրվելուց հետո։ Շուտով Միսթին ընկերանում է Զոյիի հետ և իր վրա է վերցնում Քայլի առողջությունը։

Մինչ այդ, Ֆիոնան առանց Սալեմի կորցնում է իր մշտական երիտասարդությունը, ուստի փնտրում է երիտասարդ մնալու տարբեր ուղիներ։ Վուդուի թագուհի, Սալեմի կախարդուհիների վախեմի թշնամի Մարի Լավոն (Անժելա Բեսեթ) գտել է միշտ երիտասարդ մնալու գաղտնիքը՝ պայման կապելով վուդուի սատանա Պապա Լեգբայի (Լենս Ռեդդիք) հետ։ Որպեսզի առավելություն ունենա Մարիի նկատմամբ, Ֆիոնան ազատում է 19-րդ դարի բարձրաշխարհիկ տիկին և սերիական մարդասպան Դելֆինա ԼաԼորիին (Քեթի Բեյթս), ով ողջ-ողջ թաղվել է Մարիի կողմից այն պատճառով, իր իր սիրեկանին դարձրել էր մինոտավրոս։ Դելֆինան տարվում է ակադեմիա, սակայն նա գոհ չի լինում ժամանակակից աշխարհից՝ լինելով ռասիստ։

Անցյալը կամաց-կամաց բացահայտվում է. որ Ֆիոնան սպանել էր նախկին Գերագույնին, որպեսզի ինքը լինի հաջորդը։ Միրթլը փորձում է պարզել դա Սպոլդինգի միջոցով, սակայն նա, պաշտպանելով Ֆիոնային, կտրում է իր լեզուն և պահպանում գաղտնիքը երկար տարիներ։ Սպոլդինգը նաև պահում է այն գաղտնիքը, որ Ֆիոնան կարծելով, որ Մեդիսոնն է հաջորդ Գերագույնը՝ կտրում է նրա վիզը։ Զոյին բացահայտում է Սպոլդինգի գաղտնիքները սպանում է նրան, ով դառնում է ուրվական և ապրում Ակադեմիայում": Կորդելիան կուրանում է, քանի որ ենթարկվում է կախարդներին սպանողների կողմից, որոնցից մեկի հետ նա ամուսնացած է։ Միրթլը կասկածվում է Ֆիոնայի կողմից որպես հարձակվող և այրվում է կրակի վրա։

Հետադարձ դրվագներն իրենց մեջ ներառում են սերիական մարդասպան Անտառահատի (Դենի Հյուսթոն) մասին պատմությունը, ով սպանվում է 1919 թվականին, ակադեմիայի աշակերտուհիների կողմից։ Դրանից հետո նրա հոգին թափառում է դպրոցի պատերի ներսում։ Նրան ազատում են ժամանակակից ակադեմիայի աշակերտները, ովքեր փորձելով կապվել Մեդիսոնի հոգու հետ՝ ազատ են արձակում նրան իրական աշխարհ։ Անտառահատը սիրավեպ է սկսում Ֆիոնայի հետ։ Ավելի ուշ Միսթին գտնվում է Միթլի մոխրացած դին և կենդանացնում նրան, ով վերադառնում է Սալեմ վրեժխնդրական մտածողությամբ։ Իսկ Մեդիսոնը Զոյիի մեջքի հետևում սիրահետում է Քայլին իսկ Միթլը սպանում է Կախարդների խորհրդի մյուս անդամներին։

Լսելով Մարիին, Քուինին միանում է վուդուի կանանց, որի համար նա տալիս է Դելֆինային, ով անդամահատվում և գլխատվում է, սակայն մնում է ողջ՝ իր անմահության պատճառով։ Կորդելիայի ամուսին Հենկը, ով կոտորածներ է անում վուդուի տոհմի նկատմամբ՝ սպանվում է Քուինիի կողմից, ով կրակելով սեփական գլշին՝ սպանում է նրան։ Մարին անհույս միանում է ակադեմիային։ Նենը սպանվում է Ֆիոնայի և Մարիի կողմից, որպեսզի ազատվեն Գերագույնի են մեկ մրցակցից և կատարեն Պապա Լեգբայի նկատմամբ պարտականությունը։ Թաղման ժամանակ Քուինին վերադառնում է բուժված Դելֆինայի հետ, որին կարողանում է օգնել իր նոր ուժերի շնորհիվ։ Դելֆինան և Սպոլդինգը Մարիից ազատվելու համար կտրատում են նրան և շաղ տալիս քաղաքի տարբեր մասերում։

Կորդելիան Միրթլի օգնությամբ ազատվում է կուրությունից, ով կրկին կուրացնում է ինքն իրեն, որպեսզի հետ բերի այն ուժերը, որոնք ուներ կույր ժամանակ։ Նոր ուժերը զարգանում են բոլոր կախարդուհիների մոտ։ Քայլ դառնում է Սալեմի «պահապան շունը»։ Մեդիսոնը նաև ազատվում է Միսթիից, փակելով նրան դագաղի մեջ, որպեսզի չմասնակցի Գերագույնի ընտրության մրցույթին, սակայն ազատվում է Քուինիի և Կորդելիայի շնորհիվ։ Լավոյին սպանելուց հետո, Դելֆինան լքում է Քովենը և դառնում իր հին տուն-թանգարանի նոր էքսկուրսաբարը։ Քուինին խղում է իր և Պապա Լեգբայի պայմանը և կրկին դառնում մահկանացու։ Իրենց արյունացի կյաքի պատճառով Մարին և Դելֆինան փակվում են դժոխքում, որտեղ ընդմիշտ ծաղրվում Լեգբայի կողմից։

Պարզվում է, որ Ծառահատն է սպանել Ֆիոնային, երբ Կորդելիան տեսնում է նրա մահը։ Զոյին, Մեդիսոնը, Միսթին և Քուինին սպանում են նրան։ Սալեմը սկսում է նոր Գերագույնի որոնումները, արի համար բոլոր աղջիկներն անցնում են Յոթ Հրաշալիքներ թեստը։ կախարդության յոթ հնարքներ, որոնց հաթահարողը դառնում է Գերագույնի նոր սերոնդի սկիզբը։ Զոյին և Միսթին մահանում են, երբ կատարում են տարբեր փորձություններ։ Քուինին դուրս է մնում այն պատճառով, քանի որ փարձում է կյանքի բերել Զոյիին։ Մեդիսոնը խուսափելով մասնակցել մյուս փարձությանը՝ լքում է Սալեմը։ Կորդելիան մտնում է մրցույթի մեջ, որը խորհուրդ է տալիս Միրթլը։

Քայլը խեղդում է Մեդիսոնին, քանի որ վերջինս հրաշարվում է վերակենդանացնել Զոյիին։ Կորդելիան հաջողությամբ կատարում է բոլոր յոթ փորձությունները և կենդանացնում Զոյիին։ Նա դառնում է նոր Գերագույնը և դարձնում Սալեմն ավելի հայտնի, հեռարձակվելով հեռուստատեսությունում։ Միրթլը ցանկանում է կրկին այրվել, քանի որ սպանել էր Խորհրդին, որին աղիողորմ համաձայնվում է Կորդելիան։ Զոյին և Քուինին դառնում են նոր Խորհրդի անֆամներ, իսկ Քայլը նոր ծառայապետ։ Կորդելիան Ֆիոնայն գտնում է ողջ, սակայն չորացած քաղցկեղից։ Վերջապես Ֆիոնան և Կորդելիան հաշտվում են։ Այնուհետև Ֆիոնան մահանում է Կորդելիայի ձեռքերում և տեղափոխվում դժոխք՝ Ծառահատի հետ, որտեղ նա նույնպես ծաղրի է ենթարկվում Պապա Լեգբայի կողմից։ Կորդելիան, Զոյին, Քուինին և Քայլը բացում են ակադեմիայի դռները՝ դիմավորելով Սալեմի նոր կախարդուհիներին։

## Դերակատարներ և կերպարներ
****

### Գլխավոր
* Սառա Պոլսոն - Կորդելիա Ֆոքս (13 սերիա)
* Տաիսսա Ֆարմիգա - Զոյի Բենսոն (13 սերիա)
* Ֆրենսիս Քոնրոյ - Միթլ Սնոու (10 սերիա)
* Էվան Փիթերս - Քայլ Սփենսեր (11 սերիա)
* Լիլի Ռեյբ - Միսթի Դեյ (10 սերիա)
* Էմմա Ռոբերթս - Մեդիսոն Մոնթգոմերի (13 սերիա)
* Դենիս Օ'Հեր - Սփոլդինգ (10 սերիա)
* Քեթի Բեյթս - Մարի Դելֆին ԼաԼորի (10 սերիա)
* Ջեսիկա Լենգ - Ֆիոնա Գուդ (13 սերիա)

### Հատուկ հյուրեր
* Անջելա Բասեթ - Մարի Լավո (12 սերիա)
* Գաբուրի Սիդիբե - Քուինի (12 սերիա)
* Դենիել Սալլիս - Ծառահատ (7 սերիա)
* Փեթի Լյուպոն - Ջոան Ռամզի (4 սերիա)
* Սթիվի Նիքս - ինքն իրեն (2 սերիա)

### Երկրորդական
* Ջեմի Բրյուեր - Նեն (9 սերիա)
* Ջոս Համիլթոն - Հենք Ֆոքս (7 սերիա)
* Ամիր Բարակա - Բասթիեն / Մինոտավր (5 սերիա)
* Ալեքսանդր Դրեյմոն - Լյուկ Ռամզի (5 սերիա)
* Դանա Գուրիեր - Շանտալ (5 սերիա)
* Ռեյդեն Գրիր - Պաուլինյա ԼաԼորի (5 սերիա)
* Ջենիֆեր Լին Ուորեն - Բորքուիտա ԼաԼորի (5 սերիա)
* Էլին Ռոսս - Մերի Ջին ԼաԼորի (4 սերիա)
* Սքոթ Մայքլ Ջեֆերսոն - Լյուիս ԼաԼորի (4 սերիա)
* Լենս Ռեդիք - Պապա Լեգբա (3 սերիա)
* Ռոբին Բարթլետ - Սեսիլ Թեբմրոուք (3 սերիա)
* Մայքլ Քրիստոֆեր - Հարիսոն Ռենար (3 սերիա)
* Լեսլի Ջորդան - Քվենթին Ֆլեմինգ (3 սերիա)
* Ռայլի Վոյ;կել - երիտասարդ Ֆիոնա (3 սերիա)
* Ալեքսանդրա Բրեքենրիջ - Քեյլի (2 սերիա)
* Ջեյմս Դյումոնտ - բժ․ Մորիսոն (2 սերիա)
* Քրիստին Եբերսոուլ - Աննա-Լի Լեիքթոն (2 սերիա)
* Մեյր Ուիննինգհամ - Ալիշա Սփենսեր (2 սերիա)

## Սերիաներ

## Արտադրություն
### Լսումներ
Երրորդ եթերաշրջանի համար սերիալի գործադիր պրոդյուսերներ Ռայան Մըրֆին և Բրեդ Ֆալչուկն ասացին, որ շատ դերասաններ երկրորդ եթերաշրջանից կվերադառնան երրորդ՝ լիովին նոր դերերով։ Էվան Փիթերսը և Սառա Պոլսոնը հաստատեցին, որ կվերադառնան որպես Կայլ Սփենսեր և Կորդելիա Ֆոքս։ Մըրֆին ավելացրեց, որ Լենգը կխաղա «իրական գլամուր-կատու տիկնոջ» դեր, այնուհետև անվանեց նրան Ֆիոնա Գուդ։ Տաիսսա Ֆարմիգան՝ 3-րդ եթերաշրջանի Վիոլետը, կխաղա Զոյի Բենսոնի դերը, Լիլի Ռեյբը՝ Միսթի Դեյի դերում։

### Նկարահանումներ
Եթերաշրջանի հիմնական նկարահանումները սկսել են 2013 թվականի հուլիսի 23-ին Նոր Օռլեանում, Լուզիանա։ Երկու շրջանները Լոս Անջելեսում նկարահանելուց հետո թիմը տեղափոխվում է Նոր Օռլեան։ Նկարահանումները վերջացել են 2014-ի հունվարի 17-ին։

## Ընդունում
### Կարծիքներ
«Ամերիկյան սարսափ պատմություն։ Կախարդների գիշերաժողովը» ստացել է դրական գնահատականներ։ Rotten Tomatoes-ը ֆիլմին տվել է 81% և հիմնվելով 36 կարծիքի վրա՝ 7.1/10: Metacritic-ը, հիմնվելով 24 կարծիքի վրա, սերիալին տվել է 100-ից 71 միավոր։ Երկրորդ սերիան ապահովեց 4․5 միլիոն դիտում և 18-49 տարեկան հեռուստադիտողն այն գնահատեց 2․5՝ առաջինից 17% ցածր։

### Մրցանակներ և անվանակարգեր
Երրորդ եթերաշրջանն առաջադրվեց 59 անվանակարգում, որոնցից հաղթեց ընդամենը 12-ը։

## Ծանոթագրություններ

## Արտաքին հղումներ
* 
* 

Կատեգորիա:2010-ականների ամերիկյան դրամա հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Դիցաբանությունն արվեստում
Կատեգորիա:Զանգվածային սպանություններ հորինվածքներում
Կատեգորիա:Հեռուստասերիալներ զոմբիների մասին